|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел: +381 21 487 46 04  [Bojan.greguric@vojvodina.gov.rs](mailto:Bojan.greguric@vojvodina.gov.rs) | |
|  | ЧИСЛО: 128-90-24/2023-05 | ДАТУМ: 22.2.2023. року |

Покраїнски секретарият за образованє, предписаня, управу и национални меншини – национални заєднїци, Нови Сад, на основи члена 7. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019) у вязи з членами 11, 12, 23. пасус 4, 25. и 26. Покраїнскей скупштинскей одлуки о буджету Автономней покраїни Войводини за 2023. рок («Службени новини АПВ», число 54/2022), члена 6. Уредби о средствох за стимулованє програмох або часци средствох хтори нєдоставаю за финансованє програмох од явного интересу яки реализую здруженя («Службени глашнїк РС», число 16/2018) и члена 3. пасус 1. Правилнїк o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за унапредзованє положеня националних меншинох – националних заєднїцох и розвой мултикултурализму и толеранциї у Автономней покраїни Войводини («Службени новини АПВ», число 7/2023), розписує

**ЯВНИ КОНКУРС**

**ЗА СОФИНАНСОВАНЄ ПРОГРАМОХ И ПРОЄКТОХ ОЧУВАНЯ И ПЕСТОВАНЯ МУЛТИКУЛТУРАЛНОСЦИ И МЕДЗИНАЦИОНАЛНЕЙ ТОЛЕРАНЦИЇ У АП ВОЙВОДИНИ У 2023. РОКУ**

Явни конкурс ше розписує за програми и проєкти здруженьох, фондох и фондацийох (у дальшим тексту: подношитель прияви), хтори унапрямени на очуванє и пестованє мултикултурализму и медзинационалней толеранциї на териториї Автономней покраїни Войводини у 2023. року.

Явни конкурс ше розписує на вкупну суму **14.000.000,00 динари;**

**II. УСЛОВИЯ КОНКУРСУ**

* На явни конкурс за додзельованє буджетних средствох Секретарияту за розвой, пестованє и очуванє мултикултуралносци и медзинационалней толеранциї ше можу приявиц подношителє прияви, чийо проєкти и програми унапрямени на очуванє и пестованє мултикултурализму и медзинационалней толеранциї и хтори маю реґистроване шедзиско на териториї АП Войводини.
* На явни конкурс ше нє можу приявйовац директни и индиректни буджетни хаснователє, привредни дружтва и национални совити националних меншинох.
* Конкурсну документацию мож превжац од **22.2.2023 року** у просторийох Секретарияту або на web адреси Секретарияту [www.puma.vojvodina.gov.rs](http://www.puma.vojvodina.gov.rs)
* Термин за подношенє прияви то **10.3.2023. року**.
* На явним конкурсу ше додзелює средства за програми и проєкти подношительох прияви хтори унапрямени на очуванє и пестованє мултикултурализму и медзинационалней толеранциї, а насампредз за:
* очуванє и пестованє язика, народних обичайох и старих ремеслох;
* защиту и презентацию фолклорного нашлїдства;
* творенє условийох за розвой култури, науки и уметносци;
* пестованє и стимулованє народней творчосци;
* представянє културних доброх од винїмковей значносци;
* литературну, драмску, сценску, музичну и подобову творчосц, меморияли, фестивали, ювилейни манифестациї, уметнїцки колониї, кампи з якима ше пестує толеранцию и права националних меншинох – националних заєднїцох;
* конференциї, турнири, сходи и подобне, з якима ше пестує толеранцию и права националних меншинох – националних заєднїцох;
* пестованє и розвой аматеризму, госцованє ансамблох;
* сотруднїцтво з матичнима жемами и други форми сотруднїцтва.
* проєкти яки ше одноша на розвиванє, очуванє и пестованє духа медзинационалней толеранциї при младих.
* унапредзенє продукциї и продукцию телевизийней и радийскей програми, интернет презентациї, други форми електронских презентацийох, друковани пропаґандни активносци, активносци у друкованих медийох и други форми медийних активносцох.
* Секретарият по Конкурсу софинансує лєм активносци яки ше реализує у периоду од розписованя конкурсу по 31.12.2023. року.
* Явни конкурс ше обяви у «Службених новинох Автономней покраїни Войводини“, у єдним з явних глашнїкох хтори закрива цалу територию АПВ и на интернет-боку Секретарияту, як и на порталу е-Управа, на сербским язику и на язикох националних меншинох хтори ше службено хасную у Автономней покраїни Войводини.
* Прияви ше подноши лєм на конкурсних формуларох секретарияту у єдним прикладнїку.
* Прияви на явни конкурс ше подноши на сербским язику або на язику националней меншини хтори ше службено хаснує у Автономней покраїни Войводини.
* Прияви ше подноши:

1. особнє – на писарнїцу покраїнских орґанох управи (службени уход, будинок Покраїнскей влади, Бановински преход бч, Нови Сад);

2. по пошти на адресу:

Покраїнски секретарият за образованє, предписаня,  
управу и национални меншини – национални заєднїци

Булевар Михайла Пупина 16, 21000 Нови Сад

ЗА КОНКУРС – ОЧУВАНЄ И ПЕСТОВАНЄ МУЛТИКУЛТУРАЛНОСЦИ И МЕДЗИНАЦИОНАЛНЕЙ ТОЛЕРАНЦИЇ

* Секретарият затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє додатних условийох.
* Прияви подношительох вреднує и оценює конкурсна комисия у складзе з критериюмами яки утвердзени з Правилнїком o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за унапредзованє положеня националних меншинох – националних заєднїцох и розвой мултикултурализму и толеранциї у Автономней покраїни Войводини («Службени новини АПВ», число 7/2023),
* Покраїнски секретар приноши ришенє о розподзельованю средствох, яке ше обяви на урядовим интернет-боку Секретарияту и на порталу е-Управа.
* Подношитель прияви хторому буду додзелєни средства по Явним конкурсу, ма обовязку доручиц Секретарияту податок о окремним наменковим подрахунку яки отворени при Управи за трезор за кажду поєдинєчну наменку (програму/проєкт), найпознєйше по 1.5.2023. рок.

Додатни информациї о явним конкурсу мож достац у Секретарияту, на число телефона: 021/ 487 4604, по е-пошти на адреси <bojan.greguric@vojvodina.gov.rs> або на интернет-боку Секретарияту на адреси <http://www.puma.vojvodina.gov.rs>

Покраїнски секретар,

Жолт Сакалаш с.р.